recursal/SuperWikiNEXT-32B huggingface dataset:
**துணை லெப்டினன்ட் சிவாங்கி** (Shivangi) (பிறப்பு 15 மார்ச் 1995  ) இந்திய கடற்படையில் பணியாற்றும் ஒரு இந்தியராவார்.  இவர் 2019 திசம்பர் 2 அன்று முதல் பெண் இந்திய கடற்படை விமானி ஆனார்.

ஆரம்ப கால வாழ்க்கை
------------------

சிவாங்கி சிங் 15 மார்ச் 1995 அன்று இந்தியாவின் பீகார் மாநிலத்தின் முசாபர்பூர் மாவட்டத்தில் பள்ளி ஆசிரியர் அரி பூசண் சிங் மற்றும் இல்லத்தரசியான பிரியங்கா சிங் ஆகியோருக்கு பிறந்தார். இவர், ஒரு எளிய விவசாய பின்னணியைச் சேர்ந்தவர். தனது குழந்தைப் பருவத்தில், ஒரு அரசியல்வாதி ஹெலிகாப்டரைப் பயன்படுத்தி தனது சொந்த கிராமத்தில் நடந்த ஒரு அரசியல் கூட்டத்தில் கலந்துகொள்வதைப் பார்த்து இவர் ஈர்க்கபட்டார். இது இவரை ஒரு விமானியாக மாறத் தூண்டியது. இவரது தந்தை, சிறுமிகளுக்கு கல்வி கற்பிப்பதில் பழமைவாத வெறுப்பைக் கடக்க மக்களுக்கு உதவுவதற்காக இவரது பெரிய தாத்தா நன்கொடையளித்த நிலத்தில் கட்டப்பட்ட அரசு மகளிர் பள்ளியின் தலைமையாசிரியராக உள்ளார். 

சிக்கிம் மணிப்பால் தொழில்நுட்ப நிறுவனத்திலிருந்து இயந்திரப் பொறியியல் துறையில் இளங்கலை பட்டம் பெற்றார். 24 வயதான (2019 நிலவரப்படி) இவருக்கு குடும்பப்பெயர் ஏதும் வைக்கவில்லை.

தொழில்
------

அதிகாரிகள் பயிற்சி ஆணையம் - விமானி நுழைவு திட்டத்தின் கீழ் சிவாங்கி இந்திய கடற்படையில் சேர்க்கப்பட்டார்.  சூன் 2018 இல், இவர் இந்திய கடற்படையில் நியமிக்கப்பட்டார். இவர் தொடர்ச்சியான ஆறு மாத படிப்புகளை மேற்கொண்டார்; முதலில் இந்தியக் கடற்படை கல்வி கழகத்தில் கடற்படை நோக்குநிலை பாடநெறி, இரண்டாவது வான்படை கல்விக்கழகத்தில் பிலாட்டஸ் பிசி 7 எம்.கே.ஐ.ஐ விமானத்தில் பயிற்சி பெற்றார். 2019 திசம்பருக்கு முந்தைய ஆறு மாதங்களில், டோர்னியர் விமானத்தை இந்திய கடற்படை விமானப்படை 550இல் பறக்க கற்றுக்கொண்டார். 

சிவாங்கி 2 திசம்பர் 2019 அன்று இந்திய கடற்படையின் முதல் பெண் போர் விமானி ஆனார்.  

திசம்பர் 2019 நிலவரப்படி, தனது பயிற்சியை முடித்த பின்னர் இவர் கடல்சார் மறுமதிப்பீட்டு (எம்ஆர்) விமானத்தில் செயல்பாட்டு விமானியாக உள்ளார். 

மேலும் இவர், இரஃபேல் விமானத்தில் பறக்கும் முதல் இந்திய பெண் போர் விமானி ஆவார்.

மேலும் காண்க
------------

* அவானி சதுர்வேதி
* மோகனா சிங்
* பாவனா காந்த்
* இரீதி சிங்
* குமுதினி தியாகி

குறிப்புகள்
-----------

1. 1 2  "बेमिसाल: पिता शिक्षक-माता गृहिणी, बेटी बनी नौसेना की पहली महिला पायलट". *Dainik Jagran* (இந்தி). 3 December 2019. 2019-12-09 அன்று பார்க்கப்பட்டது.
2. ↑  "Bihar girl first woman pilot of Indian Navy". *தி டைம்ஸ் ஆஃப் இந்தியா* (ஆங்கிலம்). 3 December 2019. 2019-12-09 அன்று பார்க்கப்பட்டது.
3. 1 2  Helen Regan; Omar Khan (2 December 2019). "Indian Navy welcomes its first woman pilot in major milestone for armed forces". *CNN*. 2019-12-03 அன்று பார்க்கப்பட்டது.
4. ↑  "'Nurtured the dream as a 10-yr-old': Indian Navy's first woman pilot Shivangi". *Hindustan Times* (ஆங்கிலம்). 2019-12-03. 2019-12-08 அன்று பார்க்கப்பட்டது.
5. 1 2  "Navy Gets its First Woman Pilot". *Ministry of Defence*. 2 December 2019. 2019-12-03 அன்று பார்க்கப்பட்டது – pib.gov.in வழியாக.
6. ↑  "Bihar girl Shivangi becomes first woman fighter pilot in Indian Navy". *பிரஸ் டிரஸ்ட் ஆப் இந்தியா* (ஆங்கிலம்). 2 December 2019. 2019-12-03 அன்று பார்க்கப்பட்டது – தி டைம்ஸ் ஆஃப் இந்தியா வழியாக.
7. ↑  "Shivangi gets ‘wings’ to fly" (in en-IN). *தி இந்து*. 2019-12-03. பன்னாட்டுத் தர தொடர் எண்:0971-751X. .
8. ↑  "Varanasi's Shivangi Singh to be first woman to fly Rafale". *CNN*.
பரமகுரு - 1885 இல்  **பரமகுரு சுவாமிகள்** ஈழத்துச் சித்தர்களுள் ஒருவராகக் கருதப்படுகிறார். இவர் **நிரஞ்சனானந்தர்** என்ற பெயராலும் அறியப்படுகிறார். தமிழ்நாட்டின் பிரபல துறவியாக இருந்த பிரேமானந்தா தன்னுடைய பாட்டியாரின் குருவாக இவரைக் குறிப்பிடுவதோடு  தனது பிறப்பு குறித்து பரமகுரு தனது பாட்டிக்கு அக்காலத்திலேயே சொல்லிவிட்டதாகவும் குறிப்பிடுகிறார்.

வாழ்க்கைக் குறிப்பு
-------------------

இவர் இலங்கையின் நடு மலைநாட்டுப் பகுதியிலுள்ள ஒரு தோட்டத் தொழிலாளியின் மகனாகப் பிறந்தார். இளமையிலேயே துறவு மனப்பான்மை கொண்ட இவர், சிறுவயது முதலே தனிமையில் நாட்டம் கொண்டவர். மாத்தளையிலிருந்து திருக்கோணமலைக்குச் செல்லும் வீதியில் உள்ள காட்டுப்பகுதிகளில் மூன்றாண்டு காலம் வாழ்ந்திருப்பதாக அறியக்கிடைக்கிறது. கோவணமும் பச்சை நிறப்போர்வையும் அணிந்தவராக இவர் காணப்பட்டார் என்று கூறப்படுகிறது. 

இந்தியாவிற்கு அடிக்கடிச் சென்று வந்த இவர் இந்தியாவின் **கிடாரிப்பட்டி** என்ற இடத்தில் சிலகாலம் தவம் செய்துள்ளார் என்பதற்கு சான்றுகள் உள்ளதாகக் கூறப்படுகிறது. சுவாமி நிரஞ்சனானந்தர் என்ற பெயரும் இவருக்கு இந்தியாவிலேயே இடப்பட்டது.  குழந்தைவேற் சுவாமிகளுக்கு அறிவுரை தருவதற்காக கடையிற் சுவாமிகள் இவரை கீரிமலைக்கு வரப்பண்ணியதாக கூறுவர். குழந்தைவேற் சுவாமிகள், பரமகுரு சுவாமிகளுக்கும் கடையிற் சுவாமிகளுக்கும் பணிவிடை செய்துவந்துள்ளார்.

மருதனார்மடம் பகுதியிலுள்ள பனங்காட்டில் இவர் தனியாக வசித்து வந்துள்ளார். அக்காலங்களில் பாசிப்பயற்றினை அவித்துக் கஞ்சியாகக் குடித்து வந்தார் என்று கூறப்படுகிறது. பரமகுரு சுவாமிகளின் பெயரால் காங்கேசன்துறையிலும் கீரிமலையிலும் மடங்கள் கட்டப்பட்டன. சேணிய தெருவில் இருந்த சின்னத்தம்பி என்பவரே இவ்விரு மடங்களையும் கட்டுவித்தவராவார். 

பரமகுரு சுவாமிகளின் சமாதி விழா 1904ம் ஆண்டில் மாத்தளையில் நடைபெற்றது. இவரது சமாதி அமைக்கும் பணிகளை சேர். அருணாசலம் முன்னின்று நிறைவேற்றியிருக்கிறார்.

வெளி இணைப்புகள்
---------------

* ஈழத்துச் சித்தர்கள் பரணிடப்பட்டது 2016-04-16 at the வந்தவழி இயந்திரம்
**சிவா செல்லையா** (*Siva Selliah*, 1924–1997) இலங்கைத் தமிழ் நீதிபதியும், இலங்கை மேன்முறையீட்டு நீதிமன்றத்தின் முன்னாள் நீதிபதியும், உயர்நீதிமன்ற, மற்றும் நீதித்துறை நடுவரும் ஆவார். இவர் கொழும்புப் பல்கலைக்கழகத்தின் மெலவை உறுப்பினராகவும் இருந்தார்.

சிவநாதன் செல்லையா என்ற இயற்பெயர் கொண்ட சிவா செல்லையா 1924 ஆம் ஆண்டில் கொழும்பில் நல்லதம்பி செல்லையா என்பவருக்குப் பிறந்தார். தந்தை ஒரு பங்குத் தரகர். கொழும்பு றோயல் கல்லூரியில் கலி பயின்ற சிவநாதன் இலங்கைப் பல்கலைக்கழகத்தில் இளங்கலைப் பட்டம் பெற்றார். பின்னர் அவர் இலங்கை சட்டக் கல்லூரியில் சட்டம் பயின்று வழக்கறிஞரானார்.

சில காலம் வழக்கறிஞராகப் பணியாற்றிய பின்னர் நீதித்துறையில் நுழைந்தார். நீதித்துறை நடுவராகப் பணியாற்றிய பின்னர் உயர் நீதிமன்ற நீதிபதியாகப் பதவியேற்றார். 1987 ஆம் ஆண்டில் இளைப்பாறும் வரை இவர் இலங்கை மேன்முறையீட்டு நீதிமன்ற நீதிபதியாகப் பணியாற்றினார்.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2012-06-06 அன்று மூலம் பரணிடப்பட்டது. 2014-01-25 அன்று பார்க்கப்பட்டது.
3. ↑

வெளி இணைப்புகள்
---------------

* பரணிடப்பட்டது 2013-11-27 at the வந்தவழி இயந்திரம்
கிருஷ்ணாநகர் அரண்மனையின் முகப்பு
**கிருஷ்ணாநகர்** (Krishnanagar) இந்தியாவின் மேற்கு வங்காளம் மாநிலத்தில் நதியா மாவட்டத்தில் உள்ள ஒரு நகராட்சி ஆகும். மேலும் இது நதியா மாவட்டத்தின் தலைநகரும் ஆகும். இந்நகரில் ஜலாங்கி ஆறு ஓடுகிறது. இந்நகராட்சியானது 1864 ஆம் ஆண்டு உருவாக்கப்பட்டது. விவசாயம் இங்கு முக்கியத் தொழிலாகும். இந்நகராட்சி 16 சதுர கிலோமீட்டர்கள் பரப்பளவு கொண்டது.

அமைவிடம்
--------

இந்நகரின் அமைவிடம்23°24′N 88°30′E﻿ / ﻿23.4°N 88.5°E﻿ / 23.4; 88.5 ஆகும். இந்நகரானது கடல் மட்டத்திலிருந்து 14 மீட்டர்கள் உயரத்தில் அமைந்துள்ளது.

மக்கட்தொகை
----------

2011 ஆம் ஆண்டின் மக்கட்தொகை கணக்கெடுப்பின் படி இந்நகரின் மொத்த மக்கட்தொகை 1,81,182 ஆகும். ஆண் பெண் விகிதம் 1000 ஆண்களுக்கு 978 பெண்கள் என்ற அளவில் உள்ளது. மொத்த மக்கட்தொகையில் 6 வயதிற்கும் குறைவான வயதுடைய குழந்தைகள் 7.5% ஆகும். இந்நகர மக்களின் கல்வியறிவு 88.09% ஆகும். ஆண்களின் கல்வியறிவு 90.84% ஆகவும் பெண்களின் கல்வியறிவு 85.29% ஆகவும் உள்ளது.

வெளி இணைப்புகள்
---------------

* கலைக்களஞ்சியம்
* கிருஷ்ணாநகர் பரணிடப்பட்டது 2009-04-10 at the வந்தவழி இயந்திரம்

மேற்கோள்கள்
-----------

1. ↑  Falling Rain Genomics, Inc - Krishnanagar
2. 1 2 3 4 5  "காப்பகப்படுத்தப்பட்ட நகல்". 2013-12-31 அன்று மூலம் பரணிடப்பட்டது. 2013-12-22 அன்று பார்க்கப்பட்டது.
**கொணவக்கரை பாறை ஓவியங்கள்**, நீலகிரி மாவட்டத்தில், கோத்தகிரிக்கு அண்மையில் உள்ள கொணவக்கரை என்னும் ஊரின் மலைப்பகுதியில் காணப்படும் பழைய காலத்தைச் சேர்ந்த பாறை ஓவியங்கள் ஆகும். இங்கு விலங்கு உருவங்களும், மனித உருவங்களும் காணப்படுகின்றன.

ஓவியங்கள்
---------

இங்குள்ள ஓவியங்கள் வெள்ளை நிறங்கொண்டு வரையப்பட்டவை. பெரும்பாலும், கோட்டுருவங்களாக அல்லாமல், நிறம் நிரப்பு முறையில் வரையப்பட்டனவாகத் தோற்றுகின்றன. இவை தடிப்பான தூரிகைகளைக் கொண்டு வரையப்பட்டிருக்கக்கூடும் எனச் சில ஆய்வாளர்கள் கருதுகின்றனர். இங்குள்ள ஒரு ஓவியத்தில் பெரிய மனித உருவம் ஒன்றின் முன் சிறிய வில்லேந்திய மனிதர்கள் காணப்படுகின்றனர். இது ஒரு மந்திரச் சடங்கு நிகழ்வைக் குறிப்பதாக இருக்கலாம் என இராசு பவுன்துரை கருதுகிறார். வில்லேந்திய மனிதர்களைக் கொண்ட ஓவியம் ஒரு போர்க் காட்சியைக் குறிப்பதாக இருக்கலாம் என்பது வேறு சில ஆய்வாளர்களின் கருத்து.

பசுவும் கன்றும், ஆடு, குதிரை போன்ற விலங்குகள் இங்குள்ள ஓவியங்களில் காணப்படுகின்றன. குதிரையில் மனித உருவம் அமர்ந்திருப்பதாகக் காட்டப்பட்டுள்ளது.

மேற்கோள்கள்
-----------

1. ↑  பவுன்துரை, இராசு. 2001, பக். 103 - 108.
2. ↑  பவுன்துரை, இராசு. 2001, பக். 103.
3. ↑  Dayalan, D.
4. ↑  பவுன்துரை, இராசு. 2001, பக். 104.
5. ↑  Dayalan, D.

உசாத்துணைகள்
------------

* பவுன்துரை, இராசு. தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* Dayalan, D. Rock Art in Tamilnadu and its Archaeological Perspective.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்
**எண்ணிம ஆவணம்** அல்லது **மின்னியல் ஆவணம்** என்பன கணினிகளில் நிரல்மொழிகள் மற்றும் கணினி கோப்புக்களைத் தவிர்த்த பிற கணிப்பொறி பயன்பாடுகளால் உருவாக்கப்பட்டு பொதுமக்கள் படிப்பதற்கும் பயன்படுத்துவதற்கும் சேமிக்கப்படுகின்ற ஆவணங்களாகும்; இவை நேரடியாக கணினி அல்லது கைபேசி போன்ற மின்கருவிகளில் காணக்கூடியனவாகவோ தாள்களில் அச்சிடக் கூடியனவாகவோ இருக்கலாம். 

துவக்கத்தில், கணினித் தரவுகள் அதன் உள் பயன்பாட்டிற்கு மட்டுமேயாகவும் அதன் இறுதி வெளிப்பாடு எப்போதுமே தாளிலுமே இருந்து வந்தது. நாளடைவில் கணினி பிணையங்கள் பெருகப் பெருக தாள் வடிவில் பகிர்வதைவிட எண்ணிம முறையில் பகிர்ந்துகொள்வது கூடுதல் எளிமையாகவும் சிக்கனமாகவும் அமைந்தது. கணித்திரைத் தொழில்நுட்பங்களில் ஏற்பட்ட மேம்பாடுகள் இவற்றை படிக்கவும் எளிதாக்கின. இதனால் காகிதத் தேவை குறைவதுடன் சேகரிப்பு இடமும் தவிர்க்கப்படுகிறது. கட்டைவிரல் நினைவகங்களும் நினைவட்டைகளும் இவ்வகை ஆவணங்களை சேகரிப்பதையும் கொண்டுசெல்வதையும் எளிதாக்கின. 

இருப்பினும், காகிதத்தாள்களில்லாது பிற வடிவங்களில் காட்சிப்படுத்துவது பல ஒன்றுக்கொன்று ஒவ்வாத கோப்பு வடிவமைப்புகளால் சிக்கல்களை உருவாக்கின. இயக்குதள வேறுபாடுகள, பயன்பாட்டுச் செயலிகளின் வேறுபாடுகளால் ஓர் சீர்தரமான வெளிப்பாடு இல்லாதிருந்தது. மேலும் ஆங்கிலம் அல்லாத ஆவணங்களுக்கு எழுத்துரு காட்சிப்படுத்துதலும் சிக்கலாக இருந்தது. இவற்றைத் தவிர்க்க பல மென்பொருள் நிறுவனங்கள் தங்கள் காப்புரிமைக்குட்பட்ட கோப்பு படிப்பான்களை வெளியிடத்தொடங்கினர். (அடோப் நிறுவனத்தின் அக்ரோபேட் படிப்பான் இத்தகைய ஒன்றே). இதற்கு மாற்றாக சீர்தரப்பட்ட காப்புரிமையற்ற கோப்பு வடிவமைப்புகள், (மீப்பாடக் குறிமொழி மற்றும் திறந்த ஆவண வடிவம் போன்றவை) உருவாக்கப்பட்டு மேம்படுத்தப்படுகின்றன. அறிவியல் போன்ற சிறப்புப் பயன்பாடுகளுக்கு TeX அல்லது போஸ்ட்ஸ்கிர்ப்ட் பயன்படுத்தப்படுகிறது.

வெளி இணைப்புகள்
---------------

* எண்ணிம ஆவணம் என்றால் என்ன
* எண்ணிம படிமமாக்கல் அடிக்கடி எழும் கேள்விகள் பரணிடப்பட்டது 2015-09-22 at the வந்தவழி இயந்திரம்
பழைய ஈத்தரீயம்/பிட்காயின் பரிமாற்றக் குறியீடு. வாங்குவோர் இடப்புறமும், விற்பவர் வலப்புறமும் குறிக்கப்பட்டுள்ளனர்
**எண்ணிம நாணய சந்தை** (*CryptoCurrency Exchange*) என்பது  பங்குச் சந்தை போன்று  எண்ணிம நாணயங்களை வாங்க, விற்க, பரிமாற்றம் செய்யும் சந்தை ஆகும். சில நேரங்களில் உள்ளூர் பணத்தைக் கொண்டும் பரிமாற்றம் செய்ய இயலும். இச்சந்தையில் வாங்குபவரும், விற்பனை செய்பவரும் சிறு வர்த்தகக் கட்டணம், சேவைக் கட்டணம் செலுத்த வேண்டியிருக்கும்.

பரவலாக்கப்பட்ட சந்தைகள்
-----------------------

பரவலாக்கப்பட்ட சந்தைக்கு உரிமையாளர்கள் என்று தனியாக இருப்பதில்லை. ஈத்தர்டெல்ட்டா, ஐடெக்சு, ஹடாக்சு, போன்றவை பயனர்களின் எண்ணிம நாணயங்களை சேமிப்பது இல்லை; இது  சமவுரிமைப் பகிர்வு பிணைய இணைப்பில் பரிமாற்றங்களை செயல்படுத்துகிறது. பொதுவாக பாதுகாப்பு பிணக்குகள் இவ்வகையான பரவலாக்கப்பட்ட சந்தைகளை எதுவும் செய்ய இயலாது. 2018 பிற்பகுதியில் இவ்வைகயான சந்தைகள் மந்தநிலையில் உள்ளன.

சில சந்தைகள்
------------

* காயின்பேசு, காயின்பேசு ப்ரோ ஐக்கிய அமெரிக்கா
* பைனான்சு ஆங்காங்
* பிட்ரெக்சு ஐக்கிய அமெரிக்கா
* பிட்தம்ப்  தென் கொரியா - சூன் 19, 2018 ஊடுருவலால் $32 மில்லியன் இழப்பு நேரிட்டது
* பிட்பினக்சு ஆங்காங்
* க்ரிப்டோப்பியா  நியூசிலாந்து
* வாசிரக்சு  இந்தியா

இவற்றையும் பார்க்க
------------------

* எண்ணிம நாணயம்
* பிட்காயின்
* ஈத்தரீயம்

உசாத்துணை
---------

1. ↑  Russolillo, Steven; Jeong, Eun-Young (2018-07-16). "Cryptocurrency Exchanges Are Getting Hacked Because It’s Easy" (in en-US). *Wall Street Journal*. .
2. ↑  Park Si-soo (20 June 2018). "Korea's major crypto exchange Bithumb hacked; coins worth $32 million stolen". Korea Times.. பார்த்த நாள்: 20 June 2018.
**மேல் செங்கம்** (*Mel-chengam*) இந்தியாவின் தமிழ்நாட்டில் திருவண்ணாமலை மாவட்டத்தில் உள்ள ஒரு பேரூராட்சி ஆகும். பெங்களூரு நெடுஞ்சாலையில் மாவட்டத்திற்குள் நுழையும் போது இதுவே முதல் இடமாக உள்ளது.

மக்கள் தொகை விவரம்
------------------

மேல்செங்கம் கிராமத்தில் 2011 மக்கள் தொகை கணக்கெடுப்பின்படி 2101 பேர் உள்ளனர், இதில் 1063 பேர் ஆண்கள் மற்றும் 1038 பேர் பெண்கள்.

மேல்செங்கம் கிராமத்தில் 0-6 வயதுடைய குழந்தைகளின் மக்கள் தொகை 248 ஆகும், இது கிராமத்தின் மொத்த மக்கள் தொகையில் 11.80% ஆகும். மேல்செங்கம் கிராமத்தின் சராசரி பாலின விகிதம் 976 ஆகும், இது தமிழ்நாட்டின் மாநில சராசரியான 996 ஐ விடக் குறைவு. மக்கள் தொகை கணக்கெடுப்பின்படி மேல்செங்கத்தின் குழந்தை பாலின விகிதம் 1102 ஆகும், இது தமிழ்நாட்டின் சராசரியான 943 ஐ விட அதிகம்.

மேல்செங்கம் கிராமத்தின் எழுத்தறிவு விகிதமானது தமிழ்நாட்டின் எழுத்தறிவு விகிதத்துடன் ஒப்பிடும் போது குறைவாக உள்ளது. 2011 ஆம் ஆண்டில், மேல்செங்கம் கிராமத்தின் எழுத்தறிவு விகிதம் 67.30% ஆக இருந்தது, இதே நேரத்தில் தமிழ்நாட்டின் எழுத்தறிவு விகிதம் 80.09% ஆக இருந்தது. மேல்செங்கத்தில் ஆண்களின் எழுத்தறிவு விகிதம் 75.45% ஆகவும், பெண்களின் எழுத்தறிவு விகிதம் 58.81% ஆகவும் உள்ளது.

மேற்கோள்கள்
-----------

1. ↑  "Melchengam Village Population - Chengam - Tiruvannamalai, Tamil Nadu". *www.census2011.co.in*. 2022-09-01 அன்று பார்க்கப்பட்டது.
**கிருஷ்ணா புஷ்கரம்** கிருஷ்ணா ஆற்றில் 12 வருடங்களுக்கொரு முறை கொண்டாடப்படுகின்ற விழாவாகும்.

12 நாள் விழா
------------

இந்த புஷ்கரம் 12 நாள்கள் சிறப்பாகக் கொண்டாடப்படுகிறது. குரு கன்னி ராசியில் கடக்கின்ற சமயத்தில் இவ்விழா நடைபெறுகிறது. இவ்வகையில் ஓராண்டிற்கு சிறப்பு இருக்கின்ற போதிலும் முதல் 12 நாள்கள் புனிதமான நாள்களாக இந்தியர்களால் கருதப்படுகிறது.  ஆந்திரப்பிரதேசம், கர்னாடகம், தெலுங்கானா ஆகிய தென் மாநிலங்களில் புஷ்கரம் என்பதானது கொண்டாடப்பட்டு வருகிறது. 2016இல் இவ்விழா ஆகஸ்டு 12இல் தெர்டங்கி ஆகஸ்டு 23இல் நிறைவு பெற்றது.

படித்துறைகள்
------------

ஆந்திரா மற்றும் கர்னாடகாவில் கீழ்க்கண்ட படித்துறைகளில் இவ்விழா கொண்டாடப் படுகிறது.

### ஆந்திரா

விஜயவாடா : பத்மாவதி படித்துறை, கிருஷ்ணவேணி படித்துறை, துர்க்கா படித்துறை, சீதாநகரம் படித்துறை, புன்னாமி படித்துறை, பவானி படித்துறை, பவித்ர சங்கம் படித்துறை

அமராவதி : சிவாலயம் படித்துறை, தியான புத்தர் படித்துறை, தரணிகோட்டா படித்துறை

கர்னூல் மாவட்டம்: படாலா கங்கா படித்துறை (ஸ்ரீசைலம்), சங்கமேஸ்வரம் படித்துறை

கட்வால், மகாபூப் நகர் ஜுரல்லா, பீச்சுப்பள்ளியில் உள்ள படித்துறைகள்

### கர்னாடகா

கர்னாடகா : சிகோடி (பாகல்கோட்), ராய்ச்சூர் (கிருஷ்ணா வட்டம்)

பிற புஷ்கரங்கள்
---------------

இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம், நர்மதா புஷ்கரம், சரஸ்வதி புஷ்கரம், யமுனா புஷ்கரம், கோதாவரி புஷ்கரம், காவிரி புஷ்கரம் , பீமா மற்றும் தாமிரபரணி புஷ்கரம், பிரம்மபுத்ரா புஷ்கரம், துங்கபத்திரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.

மேற்கோள்கள்
-----------

1. ↑  "All about Krishna Pushkaralu 2016". 14 ஆகஸ்டு 2016. Archived from the original on 2017-08-03. .

வெளியிணைப்புகள்
---------------

* பரணிடப்பட்டது 2017-08-03 at the வந்தவழி இயந்திரம்
* 

| * பா
* உ
* தொ
இந்தியாவில் புனித நீராடும் விழாக்கள் |
| --- |
| 
1. கங்கை *(2023)*
2. நர்மதை *(2024)*
3. சரஸ்வதி *(2025)*
4. யமுனை *(2026)*
5. கோதாவரி *(2015)*
6. கிருஷ்ணா *(2016)*
7. காவிரி *(2017)*
8. பீமா, தாமிரபரணி *(2018)*
9. பிரம்மபுத்திரா *(2019)*
10. துங்கபத்ரா *(2020)*
11. சிந்து *(2021)*
12. பிராணஹிதா (கோதாவரியின் உப நதி)*(2022)*

 |
| 
* *() குறிப்பிட்ட ஆற்றில் விழா நடைபெறும் ஆண்டு*

 |
**எண்ணாயிர மலை சமணர் குகை மற்றும் கற்படுக்கைகள்** தமிழ்நாட்டின், விழுப்புரம் மாவட்டம், விக்கிரவாண்டி வட்டம், எண்ணாயிரம் கிராமத்தை அடுத்துள்ள குன்றில் அமைந்துள்ளது. இந்த வளாகம் தொல்லியல் துறையினரின் பராமரிப்பில் இல்லை.

அமைவிடம்
--------

விழுப்புரம் - செஞ்சி சாலையில், 24 கி.மீ. தொலைவில் மட்டப்பாறை அமைந்துள்ளது. இங்கேயிருந்து கிழக்கு திசையில் சுமார் 5 கி.மீ. சென்றால் எஸ்.குன்னத்தூர் கிராமத்தை காணலாம். இவ்வூரின் அருகே இக்குன்று அமைந்துள்ளது.  எண்ணாயிரம் கிராமத்தின் அஞ்சல் குறியீட்டு எண் 605651 ஆகும். 

எண்ணாயிரம் மலை
உள்ளூர் மக்கள் இதனை மேல்கூடலூர் மலை என்றும், ஐவர் மலை என்றும், பஞ்சபாண்டவர் மலை என்றும் அழைக்கிறார்கள். அடிவாரத்திலிருந்து குன்றின் மீது ஏறிச்செல்வதற்கு படிக்கட்டுகள் அமைக்கப்பட்டுள்ளன. இவற்றை இப்பகுதிகளில் வசிக்கும் சமணர்கள் அமைத்துக் கொடுத்த செய்தியினை இங்குள்ள செய்திப் பலகை தெரிவிக்கிறது.

கற்படுக்கைகள்
-------------

இம்மலையில், பாறையில் நன்கு செதுக்கப்பட்ட 35 சமணக் கற்படுக்கைகள் காணப்படுகின்றன. இவை 7 அடி நீளமும், 2 அடி அகலமும் கொண்டுள்ளன. தமிழகத்தின் சமணத் தளங்களுள், இக்குன்றிலேயே அதிக அளவில் கற்படுக்கைகள் செதுக்கப்பட்டுள்ளன. மூன்று இருக்கைகளும் கல்லில் செதுக்கப்பட்டுள்ளன. மருந்து அரைக்கும் குழிகளும் காணப்படுகின்றன.  இங்குள்ள சமணர் கற்படுக்கைகளை, திருச்சி மலைக்கோட்டை, மற்றும் மாங்குளம், (மதுரை மாவட்டம்) ஆகிய இடங்களில் உள்ள சமணர் கற்படுக்கைகளுடன், கல்வெட்டு ஆய்வாளர், சி.வீரராகவன் ஒப்பிட்டு நோக்கியுள்ளார்.

சமணர் புடைப்புச் சிற்பங்கள்
---------------------------

இங்குள்ள பாறை ஒன்றில் இரண்டு புடைப்புச் சிற்பங்கள் ஒரே தொகுப்பாகச் (Single Panel) செதுக்கப்பட்டுள்ளன. முதலாவது சமண சமயத்தின் 23 ஆம் தீர்த்தரான பாசுவநாதரின் புடைப்புச் சிற்பம் ஆகும். படமெடுத்தாடும் ஐந்துதலை நாகத்தின் கீழே, தாமரை பீடத்தின் மீது நின்ற கோலத்தில் பார்சுவநாதர் காட்சி தருகிறார். அருகில் செதுக்கப்பட்டுள்ள புடைப்புச் சிற்பம் யாருடையது என அடையாளம் காண இயலவில்லை. சிலர் பார்சுவநாதரின் இயக்கன் தரணேந்திரன் என்றும், சிலர் இயக்கி பத்மாவதி என்றும் கருதுகின்றனர்.

கல்வெட்டுகள்
------------

இந்தக் குன்றில் கற்படுக்கைகளைச் சுற்றி ஐந்து கல்வெட்டுகள் கண்டறியப்பட்டுள்ளன. இவற்றுள் ஒன்று பல்லவ மன்னர் நிருபதுங்க வர்மனின் (கி.பி. 850 முதல் 882) இரண்டாவது ஆட்சியாண்டில் (கி.பி.867 ஆம் ஆண்டு) பொறிக்கப்பட்டுள்ள கல்வெட்டாகும். மீதி நான்கு கல்வெட்டுகள் முதலாம் பராந்தக சோழன் (கி.பி. 907 முதல் 953 வரை) காலத்தைச் சேர்ந்தனவாகும். மேற்குறிப்பிட்ட நிருபதுங்கனின் கல்வெட்டு ஐந்தாவது வரியில் முடிவடைகிறது. இதனைத் தொடர்ந்தவாறு முதலாம் பராந்தக சோழனின் நான்காம் ஆட்சியாண்டு (கி.பி.911 ஆம் ஆண்டு) கல்வெட்டு பொறிக்கப்பட்டுள்ளது. 
இவ்வூர் பனையூர் நாட்டின் பகுதியாகவும், சேந்தமங்கலம் என்று அழைக்கப்பட்டதாகவும் கல்வெட்டுகள் குறிப்பிடுகின்றன. இந்த காலகட்டங்களில் இக்குன்றின் அருகில் அமைந்துள்ள கோவில்களில் விளக்கேற்றுவதற்காக வழங்கப்பட்ட மானியம் குறித்த செய்திகளை இவை பதிவு செய்துள்ளன.

மேற்கோள்கள்
-----------

1. 1 2 3 4 5 6   Ennayiram Malai - எண்ணாயிரம் மலை அகிம்சா யாத்திரை நவம்பர் 12, 2014
2. 1 2 3  Senji pagudhiyil samanam, Ananthapuram K. Krishnamurthy, Malayamaan Publishers, Varkkalpattu, Cuddalore, 2005.
3. ↑  A bid to create awareness of ancient links between Rockfort and Jainisim The Hindu June 13, 2016
4. ↑  K. Venkatesan, "Kalvettu", 85, April, State Department of Archaeology, Chennai. 2011

வெளி இணைப்புகள்
---------------

* Jain beds \_ennayiramalai1 Saravana Kumar YouTube
**சித்தஜல்லு கிருஷ்ணவேணி** (பிறப்பு 24 டிசம்பர் 1924), பெரும்பாலும் **சி. கிருஷ்ணவேணி** அல்லது **கிருஷ்ணவேணி** என்று அழைக்கப்படும் இவர், இந்தியாவின் ஆந்திராவைச் சேர்ந்த தெலுங்கு மொழி திரைப்பட நடிகையும் தயாரிப்பாளரும், பின்னணிப் பாடகியும், வணிக நிர்வாகியுமாவார்.

வாழ்க்கை மற்றும் தொழில்
-----------------------

இந்தியாவின் ஆந்திரப் பிரதேச மாநிலத்தின் மேற்கு கோதாவரி மாவட்டத்தின் பங்கிடி பகுதியில் பிறந்தவர் கிருஷ்ணவேணி. திரையுலகில் நுழைவதற்கு முன்பு நாடகக் கலைஞராக இருந்த இவர், அனசூயா (1936) என்ற திரைப்படத்தில் குழந்தை நட்சத்திரமாக முதன்முதலில் அறிமுகமானார். இவரது தந்தை கிருஷ்ணராவ் ஒரு மருத்துவர் என்பதாலும் தெலுங்கு திரைப்படங்களில் நடிக்க அவருக்கு பல வாய்ப்புகள் வந்ததாலும், 1939 ஆம் ஆண்டில் சென்னைக்கு குடிபெயர்ந்து, தெலுங்கு படங்களைத் தவிர தமிழ் போன்ற பிற மொழி திரைப்படங்களிலும் நடித்து வந்துள்ளார்.

1939 ஆம் ஆண்டில் மிர்சாபுரம் ஜமீன்தாரான மேகா வெங்கட்ராமையா அப்பா ராவ் பகதூரை மணந்துள்ளார். இவரது கணவருக்கு சொந்தமான சென்னையில் இயங்கி வந்த சோபனாசல பட நிறுவனம், அந்த காலகட்டத்தில் மிகவும் பிரபலமானதாகவும், பல்வேறு தெலுங்கு திரைப்படங்களை தயாரித்து வெளியிடும் வந்துள்ளது. இவரும், இவரது கணவரோடு இணைந்து இந்நிறுவனத்தின் மூலம் திரைப்படத் தயாரிப்பில் தீவிரமாக ஈடுபட்டுள்ளார்.

கிருஷ்ணவேணி, தெலுங்குத் திரைப்படமான மன தேசம் (1949) என்பதன் தயாரிப்பாளராக நடிகராக என்.டி.ராமராவ், இசையமைப்பாளராக கன்டாசல வெங்கடேஸ்வர ராவ், பின்னணிப் பாடகியாக பி லீலா போன்ற பல திரையுலகப் பிரமுகர்களை அப்படத்தில் அறிமுகப்படுத்தியதற்காக நினைவுகூரப்பட்டு வருகிறார். இத்திரைப்படம் பெங்காலி நாவலான விப்ரதாஸ் என்பதை அடிப்படையாகக் கொண்டதாகும்.

தேர்ந்தெடுக்கப்பட்ட திரைப்படவியல்
---------------------------------

தயாரிப்பாளர்
------------

### கிருஷ்ணவேணியால் நிர்வகிக்கப்பட்ட தயாரிப்பு நிறுவனங்கள்

* அவரது கணவரின் நிறுவனம் – ஜெயா படத்தயாரிப்பு , பின்னர் சோபனாசல படத்தயாரிப்பு என்று பெயர் மாற்றப்பட்டது.
* அவரது சொந்த நிறுவனம் – இவரது மகளின் பெயரான மேகா ராஜ்யலட்சுமி அனுராதா என்பதை முதலெழுத்தாக கொண்ட எம்ஆர்ஏ தயாரிப்பு நிறுவனம்

### கிருஷ்ணவேணி தயாரித்த திரைப்படங்கள்

* *மன தேசம்* (1949)
* *லக்ஷ்மம்மா*
* *தாம்பத்யம்* ,
* *பக்த பிரஹலாதன்*

குறிப்பு: பட்டியல்கள் விரிவானவை அல்ல.

பாடகர்
------

* *கீலு குர்ரம்* (1949)
* *பாலா மித்ருலா கதா* (1972)

மேற்கோள்கள்
-----------

1. ↑  Hollywood Singers: C. Krishnaveni profile
2. ↑  Kampella, Ravichandran (2005). *Gnapakalu*.
**நாவேந்தன்** (14 திசம்பர் 1932 – 10 சூலை 2000) இலங்கையின் மூத்த படைப்பாளிகளில் ஒருவர். சிறுகதை ஆசிரியர், பத்திரிகையாளர், கட்டுரையாளர், கவிஞர், ஆய்வாளர், விமர்சகர், கல்வியியலாளர், தொழிற்சங்கவாதி எனப் பல்பரிமாணங்களைக் கொண்டிருந்தவர். இவரது "வாழ்வு" சிறுகதைத் தொகுதி இலங்கை அரசின் சாகித்திய மண்டலப் பரிசினையும் பெற்றது.

வாழ்க்கைக் குறிப்பு
-------------------

நாவேந்தன் யாழ்ப்பாண மாவட்டம், புங்குடுதீவில் பிறந்தவர். இவரது இயற்பெயர் திருநாவுக்கரசு. பயிற்றப்பட்ட ஆசிரியராகி சட்டமுதற் தேர்வில் சித்திபெற்று முதலாந்தர அதிபராகப் பதவியில் உயர்ந்தவர். அரசியல் அரங்கிலும் இலக்கிய உலகிலும் தனக்கெனத் தனியான தமிழ் நடையைக் கொண்டிருந்தார்.

எழுத்துத் துறையில்
------------------

தமது பதினைந்தாவது வயதில் இந்து சாதனம் மூலம் எழுத்துத்துறையில் புகுந்த நாவேந்தன் தமிழ்க் குரல், சங்கப்பலகை, நாவேந்தன், நம்நாடு ஆகிய இதழ்களை நடத்தினார். ஆம்பலூர் அருணகிரிதாசர், பண்டிதர் பரசுராமமூர்த்தி, காண்டீபன், நக்கீரன், தீப்பொறி, ததீஜி ஆகிய பல புனைப்பெயர்களில் விமர்சனங்களை எழுதியுள்ளார்.

தினகரன், வீரகேசரி, சிந்தாமணி, விவேகி, கலைச் செல்வி, உதயன், உதயதாரகை ஆகிய இதழ்களில் இவரது சிறுகதைகள் பல வெளிவந்தன. எனினும் சுதந்திரனிலேயே அதிகமான சிறுகதைகளையும் நாடகங்களையும் கவிதைகளையும் எழுதியுள்ளார். தமிழகத்திலிருந்து வெளியான தென்றல், உமா, கலைமன்றம், அறப்போர், தென்றல்திரை, சாட்டை, மணிமொழி ஆகிய இதழ்களில் இவரது படைப்புகள் வெளியிட்டுள்ளன. தமது இறுதிக்காலத்தில் இவர் எழுதிய "மரியாள் மகதலேனா" என்னும் குறுங்காவியத்தை தென்னிந்திய திருச்சபையின் யாழ்ப்பாணம் அத்தியட்சாதீனம் வெளியிட்டது.

சமுதாய அவலங்களை சாதாரண மக்களின் பிரச்சினைகளை மூடத்தனங்களை தீண்டாமையைக் கருப்பொருளாகக் கொண்டு சிறுகதைகள் படைத்தார். இவர் அநேக கட்டுரை நூல்களையும் நாடகங்களையும் எழுதியுள்ளார்.

அரசியல் பணி
-----------

யாழ்ப்பாணம் மாநகரசபையின் பிரதி மேயராகவும் பதவிவகித்தவர் நாவேந்தன். இலங்கை தமிழரசுக் கட்சி நடத்திய பல்வேறு போராட்டங்களிலும் பங்குபற்றியவர். சிங்கள ஸ்ரீ எதிர்ப்புப் போராட்டத்திலீடுபட்டு ஒருவார காலச் சிறைத் தண்டனையையும் அனுபவித்தவர். சிறையிலிருந்து வெளிவந்ததும் அவர் எழுதி வெளியிட்ட "சிறீ அளித்த சிறை" என்னும் நூல் அரசியல் தலைவர்கள் பலரதும் பாராட்டுக்குள்ளானது.

நினைவு விருது
-------------

யாழ். இலக்கிய வட்டம் நாவேந்தன் நினைவாக ஆண்டு தோறும் ஈழத்தில் வெளியாகும் சிறுகதைத் தொகுதிகளுக்குள் சிறந்ததெனத் தெரிவு செய்யப்படும் சிறுகதைத் தொகுதிக்கு நாவேந்தன் விருதினை வழங்கிவருகிறது.

வெளிவந்த நூல்கள்
----------------

### சிறுகதைத் தொகுதிகள்

* *வாழ்வு*
* *தெய்வ மகன்*

வாழ்வு சிறுகதைத் தொகுதி இலங்கை அரசின் சாகித்திய மண்டல விருதினையும் (1964) பெற்றது.

### குறுங்காவியம்

* *மரியாள் மகதலேனா*

### கட்டுரை நூல்கள்

* *மானவீரன் கும்பகர்ணன்*
* *சிலப்பதிகாரச் செந்நெறி*
* *நான் ஒரு பிச்சைக்காரன்*
* *தலைவர் வன்னியசிங்கம்*
* *ஜோண் கஸ்டர்*

### நாடகங்கள்

* *பெருநெருப்பு*
* *மண்டோதரி*
* *தாரை*

### வேறு

* *சிறீ அளித்த சிறை*

மேற்கோள்கள்
-----------

1. 1 2 3  சம்பந்தன், இரா. (10 சூலை 2009). "சாதாரண மக்களின் வாழ்வியல் சிக்கல்களை சிறுகதைகள் மூலம் வெளிப்படுத்தியவர் நாவேந்தன்". தினகரன் வாரமஞ்சரி. 15 சூலை 2009 அன்று மூலம் பரணிடப்பட்டது. 10 சூலை 2009 அன்று பார்க்கப்பட்டது.
2. ↑  நாவேந்தன் நினைவுகள்
சொதோம் கொமோராவின் அழிவு
அதியாகமத்தின் படி, **சொதோம்** (**סְדוֹם**, எபிரேய மொழி **Sədom**, டைபீரிய எபிரேய மொழி வழக்கு **Səḏôm**) கொமோரா (**עֲמוֹרָה**, எபிரேய மொழி **ʿAmora**, டைபீரிய மொழி **Ġəmôrāh**, **ʿĂmôrāh**) என்பன அந்நகரவாசிகளின் பாவங்களுக்காக கடவுளால் அழிக்கப்பட்ட இரண்டு நகரங்களாகும். எபிரேய மொழியில் சொதோம் என்பது "எரிக்கப்பட்ட" எனவும் கொமோரா என்பது "அழிக்கப்பட்ட மேடு" எனவும் பொருள் படும். இதன் மூலம் இவை இந்நகரங்களின் அழிவுக்குப் பிறகு இவற்றுக்கு வழங்கப்பட்டப் பெயர்களாக தோன்றுகின்றது.

நகரில் வாழ்ந்த மக்களின் அதீத பாவங்கள் காரணமாக சொதோம், கொமோரா,அத்மா, செபோயிம் நகரங்கள் மீது "ஆண்டவர் வானத்திலிருந்து கந்தகமும் நெருப்பும் பொழியச் செய்தார்". அது தொடக்கம் இந்நகரங்களின் பெயர் பாவத்துகும் அதன் மூலம் கடவுளால் வரும் அழிவுக்கும் உதாரணமாக பயன்படுத்தப்படுகிறது..

அமைவு
-----

சொதோம் நகரமானது ஐந்து நகரங்களின் தலைமை நகரமாகும். இவற்றின் அமைவிடம் பற்றிய ஐயம் நிலவுகிறது. பிரபல வரலாறாசிரியரான ஜொசபசின் கருத்துப்படி இது சாக்கடலின் தெற்கில் அமைந்துள்ளது.. கொண்டர் என்ற வரலாற்றாசிரியரின் கருத்துப்படி சாக்கடலுக்கு வடக்கே 7 மைல் தூரத்தில் உள்ள டெல் எஷ்-சகுர் என்ற இடமாகும். வேறு சிலரின் கருத்து இது சாக்கடலுக்கு தெற்கே 3 மைல் தூரத்தில் உள்ள எஸ்-சபீக் என்ற இடமாகும்.

இந்நகரங்கள் கூட்டாக "சவெளியின் நகரங்கள்" என விவிலியத்தில் அழைக்கபப்ட்டுள்ளது. ஆதியாகமம் 13:10 இல் இவை யோர்தான் நதிக்கரையில் இருந்ததாக கூறப்ப்பட்டுள்ளது. விவிலியத்தின் படி, அபிரகாமின் மைத்துனரான லோத்து என்பவர் சோதோம் நகருக்கு அருகாமையில் காணப்பட்ட செழிப்பான புல்வெளிகள் காரணமாக அங்கே வசித்து வந்தார்.

ஆதாரங்கள்
---------

1. ↑  ஆதியாகமம் 13:13; 18:20; 19:24, 29; ஓசேயா 11:8
2. ↑  உதாரணமாக உபாகமம் 29:23; 32:32; ஏசாயா 1:10 ;எசேக்கியேல் 16:49; மத்தேயு நற்செய்தி 11:23 ; 2 பேதுரு 2:6; யூதா 7
3. ↑  "Bel. Jud.", IV, viii, 4; cf. "Ant. Jud.", I, xi, 4; XIII, xv, 4; XIV, i, 4
மேலோனேட்டு அயனியின் வேதிக் கட்டமைப்பு
**மேலோனேட்டு** *(Malonate)* என்பது CH2(COO)22− என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். புரோப்பேண்டையோயேட்டு அயனி என்ற பெயராலும் இச்சேர்மத்தை அழைக்கலாம். மேலோனிக் அமிலத்திலிருந்து இரண்டு ஐதரசன் அயனிகளை நீக்கினால் கிடைப்பது மேலோனேட்டு ஆகும். 

* டையீத்தைல் மேலோனேட்டு, (C2H5)2(C3H2O4),
* டைமெத்தில் மேலோனேட்டு, (CH3)2(C3H2O4),
* டைசோடியம் மேலோனேட்டு, Na2(C3H2O4).

மேலோனிக் அமிலத்தின் மேற்கண்ட உப்புகள் மற்றும் எசுத்தர்கள் உள்ளிட்ட வேதிப்பொருட்கள் மேலோனேட்டு சேர்மங்கள் எனப்படுகின்றன. சக்சினேட்டு டி ஐதரசனேசு என்ற நொதியின் நொதிவினைதடுப்பானாக மேலோனேட்டு செயல்படுகிறது. இந்நொதியின் வினைதளத்தில் வினைபுரிதலேதுமின்றி மேலோனேட்டு பிணைந்து, வழக்கமான நொதியின் தளமான சக்சினேட்டுடன் போட்டியிடுகிறது. நொதியின் தளப்பொருள் சக்சினேட்டுக்குச் சமமான மேலோனேட்டு உயிரினச் சுவாச முறையைக் குறைக்கிறது. ஐதரசனேற்றத்தை நீக்கம் செய்யத் தேவையான சக்சினேட்டைக் காட்டிலும் ஒரு -CH2-CH2 தொகுதியைக் குறைவாகப் பெற்றுள்ளது மேலோனேட்டு ஆகும்.

இதையும் காண்க
-------------

* மேலோனிக் எசுத்தர் தொகுப்பு

மேற்கோள்கள்
-----------

1. ↑  Potter, V. R.; Dubois, K. P. (1943). "Studies on the Mechanism of Hydrogen Transport in Animal Tissues : Vi. Inhibitor Studies with Succinic Dehydrogenase". *The Journal of General Physiology* **26** (4): 391–404. doi:10.1085/jgp.26.4.391. பப்மெட்:19873352.
2. ↑  Dervartanian DV, Veeger C. (November 1964). "Studies on succinate dehydrogenase. I. Spectral properties of the purified enzyme and formation of enzyme-competitive inhibitor complexes". *Biochim. Biophys. Acta* **92**: 233–47. doi:10.1016/0926-6569(64)90182-8. பப்மெட்:14249115.
**கிருஷ்ணா தாஸ்குப்தா** (Krishna Dasgupta) (கிருஷ்ணா கங்குலி) (29 திசம்பர் 1937 - 2013) இந்தியாவின் மேற்கு வங்காளத்தைச் சேர்ந்த புகழ்பெற்ற வங்காளப் பாரம்பரிய பாடகராகவும், இசை ஆசிரியராகவும் இருந்தார். 1950கள், 60கள் மற்றும் 70களில் இவர் வங்காள மொழித் திரைப்படங்களிலும், திரைப்படம் அல்லாதவற்றிலும் ஏராளமான பாடல்களைப் பாடினார்.  மேற்கு வங்காளத்தில் அனைத்திந்திய வானொலியில் 1931 முதல் ஒளிபரப்பப்பட்ட பிரபலமான ஆரம்பகால வங்காள சிறப்பு விடியல் வானொலி நிகழ்ச்சியான "மகிசாசுரமர்தினி"யில் குரல் வழங்கியதற்காக இவர் பரவலாக அறியப்படுகிறார்.

ஆரம்ப கால வாழ்க்கை
------------------

கிருஷ்ணா தாஸ்குப்தா மேற்கு வங்காளத்தின் ஹூக்லி மாவட்டத்தில் ஜனாய் என்ற ஊரில்1937 திசம்பர் 29 அன்று பிறந்தார். இவர் புகழ்பெற்ற இந்தியப் பாரம்பரிய பாடகர்களான ஆச்சார்ய தாராபாத சக்ரவர்த்தி மற்றும் உஸ்தாத் அமீர் கான் ஆகியோரின் குறிப்பிடத்தக்க சீடராக இருந்தார்.

தொழில்
------

இவர், ஒரு திறமையான பல்துறை பாடகர். குறிப்பாக கியால், தும்ரி, பஜனைகள் மற்றும் பெங்காலி நவீன பாடல்களுக்கு பெயர் பெற்றவர். இவர் ஒரு சிறப்பு பாணியிலான செயல்திறனைக் கொண்டிருந்தார். அது இவரது பாடல்களை தனித்துவமாக்கியது. பண்டிட் ஞான பிரகாஷ் கோஷ் இசையமைத்த "அசமப்தா" (1956), "ஏக்தாரா" (1957), "இராஜலட்சுமி ஓ சிறீகாந்தா" (1958), "பிரந்தி", "நாதெர் நிமாய்" (1960) மற்றும் "பிபாஷா" (1962) போன்ற படங்களிலும், பாசு பட்டாச்சார்யா இயக்கிய இந்தி திரைப்படமான "தும்ஹாரா கல்லூ" (1975) படத்திலும் பாடியுள்ளார். இவர் பல்வேறு இசை மாநாடுகளிலும் தனது நிக்ழச்சிகளை நிகழ்த்தியிருந்தார். 

மேற்கு வங்காளத்தில் அனைத்திந்திய வானொலியில் 1931 முதல் ஒளிபரப்பப்பட்ட பிரபலமான ஆரம்பகால வங்காள சிறப்பு விடியல் வானொலி நிகழ்ச்சியான மகிசாசுரமத்தினியில் குரல் வழங்கியதற்காக இவர் இன்றும் பரவலாக அறியப்படுகிறார். நிகழ்ச்சியில், இவர் *அகிலோ பிமனே தபோ ஜெயகானே* என்றப் பாடலைப் பாடினார்.

இறப்பு மற்றும் மரபு
-------------------

கிருஷ்ணா தாஸ்குப்தா 2013 இல் கொல்கத்தாவில் காலமானார்.

இவரது மாணவர்களில் ஒருவரான புகழ்பெற்ற ஒளிப்பதிவாளர் இராமானந்தா சென்குப்தாவின் மகள் நந்தினி சக்ரவர்த்தி இவரது வாழ்க்கை குறித்த *ஹரானோ சுர்* என்ற ஆவணப்படத்தை உருவாக்கியுள்ளார்.

மேற்கோள்கள்
-----------

1. 1 2 3  "Harano Sur is a tribute to my guru, Krishna Ganguly Dasgupta".. பார்த்த நாள்: 2020-09-17.
2. ↑  "Mahalaya Know the brains behind Mahishasuramardini recital — a timeless classic".. பார்த்த நாள்: 2020-09-20.
3. 1 2  "Esha Bandyopadhyay Biography". .
4. ↑  "Youtube - Film: Rajlakhsmi & Srikanta--Aaji E Shrabone Eso Phire--Krishna Gangopadhyay (Dasgupta) (1958)". .
5. ↑  "Youtube - Akhilo Bimane Tabo Jayoi Gane by Krishna Dasgupta". .
6. ↑  "Youtube - Akhilo Bimane Tabo Jayoi Gane Cover by Chandrima Banerjee Sarkar". .

வெளி இணைப்புகள்
---------------

* ஐ.எம்.டி.பி இணையத்தளத்தில் கிருஷ்ணா தாஸ்குப்தா
**சொடுக்கொலி இயக்கம்** (ஆங்கிலம்: snaplock, *ஸ்னாப்லாக்*) என்பது துப்பாக்கியை வெடிக்கச் செய்யும் ஒரு இயங்குமுறை ஆகும். இத்தகைய இயங்குமுறையில் இயங்கும் துப்பாக்கிகளை, **சொடுக்கியக்கி** என்பர்.

சுருள்வில்லால் ஆற்றல்பெறும் சுத்தியல், கடினமூட்டப்பட்ட எஃகின் மேல், ஒரு தீக்கல்லை அடிக்கும்போது;  உண்டாகும் தீப்பொறியைக் கொண்டு, (வழக்கமாக வாய்குண்டேற்றப்படும்) ஒரு சொடுக்கியக்க ஆயுதத்தின் உந்துபொருள் பற்றவைக்கப்படும். இந்தவகையில், சொடிக்கியக்கியும் சொடுக்குஞ்சேவலும் (சிலசமயங்களில் சொடுக்கியக்கத்தைவிட மேம்பட்டது என்று வகைப்படுத்த பட்டது) ஒரே மாதிரி தான். பிற்காலத்தில் தீக்கல்லியக்கி வந்தது. 

எல்லா சொடுக்கியக்கிகளிலும், சுத்தியல் எனப்படும் ஒரு வளைந்த நெம்புகோலின் முனையில் உள்ள பற்றுக்கருவியில்  தீக்கல் இருக்கும். துப்பாக்கி "இழுக்கப்பட்டு" இருக்கும் போது, சுருள்வில்லின் அழுத்தத்திற்கு எதிராக, விசை இயக்கத்தின் அங்கமான பிடிப்பானால், சுத்தியல் பின்னால் இழுத்துப்பிடித்து வைக்கப்பட்டிருக்கும். விசை இழுக்கப்படுகையில், பிடிப்பானும், சுருள்வில்லும் விடுவிக்கப்பட்டு, சுத்தியல் அதிவேகமாக முன்னால் நகரும். தீக்கல், ஒரு கடினமூட்டப்பட்ட எஃகினால் ஆன வளைந்த தகட்டின்மீது அடிக்கும். எஃகின் மீதான இந்த மோதலால், தீப்பொறிகளை உண்டாகி, கிண்ணியில் இருக்கும் எரியூட்டும் துகள்களில் விழும். பற்றவைக்கப்பட்ட எரியூட்டியின் தீயானது, குழலின் பிற்பகுதியிலுள்ள சிறு துளை வழியாக, சுடும் அறைக்குள் இருக்கும் முதன்மை வெடிபொருளை பற்றவைக்கும். 

**சொடுக்கியக்கியில்** சுடுவதற்கு முன்பாக, மூடியிடப் பட்டிருக்கும் கிண்ணியை, **சுடுநரால் திறக்கப்படவேண்டும்**. 

விசையை இழுத்தவுடன் **தானாகவே கிண்ணிமூடி திறந்துக்கொள்ளும்** இயக்கமுறை தான் **சொடுக்குஞ்சேவல்** ஆகும்

பயன்பாட்டில் இருந்த காலம்
-------------------------

1540-களின் பிற்பகுதியில், சொடுக்கியக்கிகள் தென் ஜெர்மனியில் முதலில் தோன்றியதாக கருதப்படுகிறது. இது விலை மலிவாகவும், உற்பத்தி செய்ய எளிதாகவும் இருந்தது. திரி-இயக்கத்திற்கு பின்வந்த ஆயுதங்களை போலவே, இதையும் முன்கூட்டியே சுட ஆயத்தப்படுத்தி வைத்துக் கொள்ள முடியும். ஸ்கேன்டினேவியா மற்றும் ரஷ்யாவின் நவீன காலங்கள் வரை, இது பயன்பாட்டில் இருந்தது. ஆனால், 1640-வாக்கிலேயே இது வழக்கொழிந்து போனது.

மேலும் பார்க்க
--------------

* மூடியடி இயக்கம்
* சுடுகலன்
* தீக்கல்லியக்கி
* கைபீரங்கி
* திரி இயக்கம்
* தட்டும் மூடி
* சொடுக்குஞ்சேவல்
* சக்கர இயக்கம்

மேற்கோள்கள்
-----------

1. ↑  Blair 1983:42
2. ↑  Blair 1983:67

புற இணைப்புகள்
--------------

* Original snaplock pistol
* Magnus Wiberg - Snaplock maker பரணிடப்பட்டது 2001-12-21 at the வந்தவழி இயந்திரம்
* The Rifle Shoppe -Reproduction Snaplock parts பரணிடப்பட்டது 2005-02-07 at the வந்தவழி இயந்திரம்
**புன்செய் நிலம்** என்பது மழை நீரை நீர் ஆதாரமாகக் கொண்ட நிலமாகும். தமிழ்நாட்டில் 
உள்ள வேளாண்மை செய்யும் நிலங்களில் நீர் பாய்ச்சல் ஆதாரம் இல்லாத நிலப் பகுதிகள் **புன்செய்** என்ற சொல்லால் குறிக்கப்படுகின்றன. இந்நிலத்தில் நீர் ஆதாரம் குறைவாகத் தேவைப்படும் பயிர்கள் மட்டுமே பயிரிடப்படுகின்றன. புன்செய் நிலப்பகுதியில் பாசன வசதிக்காக சொட்டு நீர்ப்பாசனம், ஏரிப் பாசனம் அமைக்க தமிழக அரசு வழிவகை செய்கிறது. இந்த வகைப்பாடுடைய நிலங்களில் அதிகப்படியான பயிராக பருத்தி, மிளகாய், சோளம், கம்பு, வரகு, தினை, வெள்ளைச்சோளம், செஞ்சோளம், இருங்கு சோளம், கருஞ்சோளம், அரிசிக்கம்பு, செந்தினை, கருந்தினை, பைந்தினை, பெருந்தினை, சிறுதினை, காடைக்கண்ணி, கேழ்வரகு(கேப்பை), வரகு, குதிரைவாலி, பெருஞ்சாமை, செஞ்சாமை, சாமை போன்ற சிறுதானிய வகைகள் மற்றும் பயறு வகைகள் மட்டுமே விளைவிக்கப் படுகின்றன. ஆண்டு ஒன்றுக்கு போகம் வரை வேளாண்மை செய்யும் நிலத் தொகுதி **புன்செய்** எனப்படுகிறது. 5 ஏக்கருக்கும் குறைவாக சொந்த புன்செய் நிலம் வைத்திருக்கும் விவசாயிகளுக்கு தமிழ்நாடு தோட்டக்கலைத் துறை சார்பாக மானியத்துடன் சொட்டு நீர்ப்பாசனம் அமைத்துத் தரப்படுகிறது.

வெளி இணைப்புகள்
---------------

1. ↑  "பூவுலகின் நண்பர்கள் தளம்". 2016-03-07 அன்று மூலம் பரணிடப்பட்டது. 2015-04-10 அன்று பார்க்கப்பட்டது.
**குறுந்தலை** (*Microcephaly*) ஓர் நரம்புசார் உருவாக்கக் குறைபாடு. இது ஓர் முக்கியமான நரம்பியல்சார் அறிகுறியாகவோ எச்சரிக்கையாகவோ உள்ளது; ஆனால் இதை வரையறுப்பதில் சீர்மை ஏற்படவில்லை. பொதுவாக தலைச்சுற்றளவு (HC) அதே வயதுள்ள அகவை, பாலின குழந்தையின் சராசரி தலைச்சுற்றளவுடன் இரண்டு நியமவிலகல்களை விடக் குறைவாக இருக்கும் நிலையாக வரையறுக்கப்படுகின்றது. சிலர் இது மூன்று நியம விலகல்களை விடக் குறைவாக இருக்க வேண்டும் எனக் கருதுகின்றனர். குறுந்தலை பிறக்கும்போதே உள்ளக் குறைபாடாகவோ குழந்தைப் பருவத்தில் உருவாகும் குறைபாடாகவோ இருக்கலாம். இந்தக் குறைபாடு உருவாக பல காரணங்கள் உள்ளன; மூளையின் இயல்மாறிய வளர்ச்சியாலோ நிறப்புரிசார் பிறழ்வுகளாலோ ஏற்படலாம். *மைக்ரோசெபலின்* மரபணுவொன்றில் ஒத்த கருமுட்டைசார் மரபணு திடீர்மாற்றம் குறுந்தலை உருவாக்கத்தின் காரணமாக அமைகின்றது. 

பொதுவாக, குறுந்தலை உள்ளோரின் வாணாள் அளவு குறைய வாய்ப்புள்ளது; தவிரவும் வழமையான மூளைச் செயற்பாட்டிற்கான முன்கணிப்பு மோசமாக உள்ளது. தொடர்புள்ள பிறழ்வுகளை ஒட்டி முன்கணிப்பு மாறுகின்றது.

அறிகுறிகளும் நோய் வெளிப்பாடும்
------------------------------

குறுந்தலை உள்ள குழந்தையும் (இடது) வழமையான தலை உள்ள குழந்தையும் ஒப்பீடு
பாதிக்கப்பட்ட குழந்தைகளிடம் பொதுவாக குறிப்பிடத்தக்க நரம்புசார் குறைபாடுகளும் வலிப்புகளும் காணப்படுகின்றன seizures. பொதுவாக அறிவுத்திறன் வளர்ச்சி மிகவும் மோசமாக பாதிக்கப்படுகின்றது; ஆனால் இயக்கச் செயல்களில் குறைபாடுகள் வயது வந்தபிறகே வெளிப்படலாம்.

குறுந்தலைக் குழந்தைகள் வழமையான தலையுடனோ அல்லது தலைச்சுற்றளவு குறைந்தோ பிறக்கலாம். பின்னதாக, தலை வளராது இருக்க, முகம் மட்டும் வழமையான வீதத்தில் வளரலாம்; இதனால் சிறிய தலையுடனும் பின்வாங்கிய முன்னந்தலையுடனும் சுருங்கிய உச்சந்தலையுடனும் காணப்படும். குழந்தை வளர வளர, கபாலத்தின் சிறிய அளவு வெளிப்படத் தொடங்கும். இந்தக் குழந்தைகள் பெரும்பாலும் எடை குறைந்தும் குள்ளமாகவும் இருப்பார்கள். இயக்கச் செயல்பாடுகளும் பேச்சும் தாமதமாகலாம். அவதானக் குறை மிகையியக்கம் குறைபாடு, அறிவுத்திறன் குறைபாடு போன்றவை பொதுவாக நிகழ்பவை; இவற்றின் தாக்கம் ஒவ்வொருவருக்கும் வேறுபடலாம். வலிப்புகள் ஏற்படும்.

மேற்சான்றுகள்
-------------

1. ↑  Leviton, A.; Holmes, L. B.; Allred, E. N.; Vargas, J. (2002). "Methodologic issues in epidemiologic studies of congenital microcephaly". *Early Hum Dev* **69** (1): 91–105. doi:10.1016/S0378-3782(02)00065-8.
2. ↑  Opitz, J. M.; Holt, M. C. (1990). "Microcephaly: general considerations and aids to nosology". *J Craniofac Genet Dev Biol* **10** (2): 75–204. பப்மெட்:2211965.
3. ↑  Behrman, R. E.; Kligman, R. M.; Jensen, H. B. (2000). *Nelson's Textbook of Pediatrics* (16th ). Philadelphia: WB Saunders. பன்னாட்டுத் தரப்புத்தக எண்:0721677673. .

வெளி இணைப்புகள்
---------------

**குறுந்தலை**விக்கிப்பீடியாவின் உறவுத் திட்டங்களில்* விளக்கம் விக்சனரியிலிருந்து
* படிமங்கள் பொதுவகத்தில்
* செய்திகள் விக்கிசெய்தியிலிருந்து
* மேற்கோள்கள் விக்கிமேற்கோளிலிருந்து
* மூல உரைகள் விக்கிமூலத்திலிருந்து
* உரைநூல்கள் விக்கிநூல்களிலிருந்து
* வளங்கள் விக்கிப்பல்கலைக்கழகம்

* Microcephaly Support Group
* The Rat People of Pakistan
* NINDS Overview பரணிடப்பட்டது 2008-09-20 at the வந்தவழி இயந்திரம்
* Schlitzie The Pinhead
**குறும்பர் ஓவியங்கள்** என்பது தமிழ்நாட்டின், நீலகிரி மாவட்டத்தில் வாழும் மலைவாசி மக்களான குறும்பர் இனமக்கள் வரையும் ஓவியங்களாகும். குகைகளிலும், மலைப் பாறைகளிலும் வரைந்துவந்த ஆதிவாசிகளின் பழக்கம் தொடர்ந்துகொண்டே வந்து, பின்னர் கோயில் திருவிழா, பண்டிகைகளின்போது வீட்டுச் சுவர்களில் வரையக்கூடியதாக ஆனது.

இந்த ஓவியங்கள் கொவைக்கல், கும்பதேவா, தேன் எடுத்தல், திருமணம், கொவை மனை, கெதேவா, திருவிழா என குறும்பர் பழங்குடியின மக்களின் வாழ்வியலைப் பேசுபவையாக உள்ளன. இவர்கள் தங்கள் ஓவியங்களை வரைய இயற்கை வண்ணங்களைப் பயன்படுத்துகின்றனர். ஓவியங்களுக்கு பயன்படுத்தும் வண்ணத்தை, வேங்கை மரத்தில் இருந்து எடுக்கப்படும் பிசினைக் கொண்டு தயாரிக்கின்றனர். இந்த பிசினை பதப்படுத்தி தண்ணீர் சேர்த்து பழுப்பு வண்ணத்தை உருவாக்குகின்றனர். இவர்களின் பெரும்பாலான ஓவியங்கள் பழுப்பு நிறத்திலானவை. இலைகளின் பச்சை நிறத்துக்காக சில இலைகளையே பிழிந்து சாறெடுத்து பயன்படுத்துகின்றனர். தற்போது இந்த ஓவியங்களை கேன்வாசிலும் வரைந்து ஓவியக்கண்காட்சி வழியாக விற்பனை செய்கின்றனர்.

மேற்கோள்கள்
-----------

1. ↑  ஆர்.டி.சிவசங்கர் (15 சூன் 2018). "இயற்கை வண்ண குறும்பர் ஓவியங்கள்". *கட்டுரை*. தி இந்து தமிழ். 19 சூன் 2018 அன்று பார்க்கப்பட்டது.
2. ↑  பாலு சத்யா (18 செப்டம்பர் 2013). "குறும்பர் வாழ்வு… பேசும் ஓவியங்கள்!". *கட்டுரை*. குங்குமம் தோழி. 19 சூன் 2018 அன்று பார்க்கப்பட்டது.
காதல் உணர்வை வெளிப்படுத்த நிலைக்களமாக உள்ள இலக்கிய வகை தூது. **ஸ்ரீசுப்பிரமணிய தேசிகர் நெஞ்சுவிடு தூது** என்பது தூது மரபைக் கையாண்டு குருபக்தியை வெளிப்படுத்தும் விதமாகத் திரிசிரபுரம் மீனாட்சிசுந்தரம் பிள்ளை எழுதிய நூலாகும்.

நூல் வரலாறு
-----------

திருவாவடுதுறை ஆதீனத்து 16-ஆவது சந்நிதானமாக விளங்கியவர் சுப்பிரமணிய தேசிகர். இவர்பால் அன்பு கொண்டு வாழ்ந்தவர் மீனாட்சி சுந்தரம்பிள்ளை. அவர் தம் குருவாகிய சுவாமிகள் மீது தம் நெஞ்சத்தைத் தூது விடுப்பதாக எழுதப் பெற்ற நூல் இதுவாகும். இந்நூலில் காப்புச் செய்யுள் ஒன்றும், 311 கண்ணிகளும் இடம் பெற்றுள்ளன. இந்நூலுக்கு 1960-ஆம் ஆண்டு த. ச. மீனாட்சிசுந்தரம் குறிப்புரை ஒன்று எழுதி வெளியிட்டுள்ளார்.

நூலாசிரியர்
-----------

ஆதீனத்தில், மகாவித்வான் பட்டம் பெற்றவர். தலப் புராணங்கள் பல பாடியுள்ளார். சுப்பிரமணிய தேசிகர் மாலை எனும் நூலையும், 15-ஆவது பட்டத்து சுவாமிகள் மீது கலம்பகம், பிள்ளைத் தமிழ் ஆகிய இரு நூல்களையும் இயற்றியுள்ளார்.

நூற் சிறப்புகள்
---------------

* இறைவன் உயிர்களுக்கு அருளும் திறம்
* இம்மண்ணில் பிறந்து துன்பப்படும் உயிர்களைப் புழுவால் அரிக்கப்படும் பயிருக்கு உவமையாகப் பாடியுள்ளார். (விரவுபுழு மென் பயிர் போல)
* தேவர்கள் மந்தர மலையை மத்தாகக் கொண்டு பாற்கடல் கடைந்தது,ஒரு காலத்தில் இந்திரன் வச்சிராயுதத்தால் மலைகளின் சிறகுகளை அரிந்தது, மைந்நாக மலை இந்திரனுக்குப் பயந்து கடலிடை ஒளிந்து கொண்டது, அகத்தியர் விந்தியமலையைப் பூமியில் அழுத்தியது முதலான புராணச் செய்திகள் சொல்லப்பட்டுள்ளன.
* 63 நாயன்மார்கள் வரலாறு சுருக்கமாகச் சொல்லப்பட்டுள்ளது.
* ஆதீனத்து சந்நிதானங்களைத் தரிசிக்கும் முறைகளும் நூலில் இடம்பெற்றுள்ளன.
* இறுதியாக நெஞ்சத்தினை அவரிடம் அனுப்பி மாலையைப் பெற்று வருமாறுக் கூறி நூலை முடிக்கின்றார் ஆசிரியர்.

உசாத்துணை
---------

திரிசிரபுரம் மீனாட்சிசுந்தரம் பிள்ளை இயற்றிய," ஸ்ரீசுப்பிரமணியதேசிகர் நெஞ்சுவிடு தூது"- திருவாவடுதுறை ஆதீனம்-2015.
இந்தியாவின் தொழில் முனைவர்களில் முக்கியமானவர் **ப. அய்ய நாடார்** (*Ayya Nadar* 1905-1982), இவர் தமிழ்நாட்டின் முக்கிய தொழில் நகரமான சிவகாசியில் வாழ்ந்தவர். சிறிய கிராமமாக இருந்த சிவகாசியை சண்முக நாடாருடன் இணைந்து, தொழிலிற்சிறந்த நகரமாக மாற்றிய பெருமை இவருக்கு உண்டு. அய்யன் பட்டாசுகள், அய்ய நாடார் ஜானகியம்மாள் கல்லூரி ஆகியவற்றை உருவாக்கினார்.

வாழ்க்கை வரலாறு
---------------

இவரின் தந்தை பழனியப்ப நாடார், தாயார் நாகம்மாள். 1905 ஆம் ஆண்டு சிவகாசியில் பிறந்தார். ஜானகியம்மாள் என்பவரை திருமணம் செய்து கொண்டார். இவர்களுக்கு 4 மகன்கள் மற்றும் 4 மகள்கள் உண்டு. 1982 ஆம் ஆண்டு இவ்வுலகை விட்டு மறைந்தார்.

தீப்பெட்டித் தொழிலின் தோற்றம்
-----------------------------

1922ஆம் ஆண்டு சண்முக நாடாருடன் இணைந்து அய்ய நாடார் கல்கத்தா நகருக்குச் சென்று 8 மாதங்கள் தங்கி, தீப்பெட்டித் தொழிலைக் கற்று வந்தனர். செர்மனியில் இருந்து வரவழைக்கப்பட்ட இயந்திரங்களைக் கொண்டு பாதுகாப்பான தீப்பெட்டிகளைத் தயாரிக்கத் தொடங்கினார்.

பின்னர் பட்டாசு மற்றும் நுால் தயாரித்தல் எனத் தொழிலைப் பெருக்கினார். அதன் பின்னர் கல்வி நிறுவனங்களையும், அச்சகத் தொழிலையும் தொடங்கினர். 1925 ஆம் ஆண்டு முதன்முதலாகத் தேசியப் பட்டாசுகள் என்ற பெயரில் சிவகாசியில் பட்டாசுத் தொழிலைத் தொடங்கினார். 1926 ஆம் ஆண்டு அய்ய நாடார் அணில் பட்டாசுகள் என்ற பெயரிலும், சண்முக நாடார் சேவல் அணில் பட்டாசுகள் என்ற பெயரிலும் தனித்தனியே பட்டாசுத் தொழிலைத் தொடங்கினர். 1984 ஆம் ஆண்டு முதல் அய்ய நாடாரின் புதல்வர்கள் கிரக துரை மற்றும் வைர பிரகாசம் ஆகியோர் அணில் பட்டாசுகள் தொழிலைத் தொடர்ந்து நடத்தி வந்தனர். 1984 ஆம் ஆண்டு முதல் அய்யன் பட்டாசுகள் என்ற பெயரிலும் புதிய பட்டாசுகள் தொழில் தொடங்கப்பட்டது.

தொழில் வளர்ச்சி
---------------

அய்ய நாடார் ஆரம்பித்த அய்ய நாடார் ஜானகியம்மாள் கல்லூரி, 1963 ஆம் ஆண்டு முதல் கலை மற்றும் அறிவியல் பிரிவில் பட்டப் படிப்பை நடத்தி வருகிறது. அய்ய நாடாரின் புதல்வர்கள் கிரக துரை மற்றும் வைர பிரகாசம் ஆகியோர், அனைத்துத் தொழிற்களையும் தலைமையேற்று நடத்தி வந்தனர். 1990 ஆம் ஆண்டு அய்ய நாடார் ஜானகியம்மாள் பெயரில் ஒரு பெண்கள் தொழிற் நுட்பக் கல்லுாரியும் தொடங்கப்பட்டது.

சண்முக நாடாருடன் இணைந்து அய்ய நாடார் ஏழைகள் நிறைந்த சிவகாசியை தொழிலில் சிறந்த நகரமாக மாற்றினர்.

சிவகாசி நகராட்சி
----------------

1955 முதல் 1963 வரை சிவகாசி நகராட்சியின் அவைத்தலைவராகவும் பணிபுரிந்தார். வேம்பாறு-வைப்பாறு அணைத் திட்டத்தைச் செயல்படுத்தி வறட்சி நகரான சிவகாசிக்குக் குடிநீர் கிடைக்கச் செய்தார்.

மேற்கோள்கள்
-----------

1. 1 2  James Heitzmann (2008). *The City in South Asia*. Routledge. பக். 210. பன்னாட்டுத் தரப்புத்தக எண்:978-0-415-34355-8.
2. ↑  Kajri Jain (2007). *Gods in the Bazaar: The Economies of Indian Calendar Art*. Duke University Press. பக். 40. பன்னாட்டுத் தரப்புத்தக எண்:978-0-8223-3926-7. .
3. ↑  "Official website of Ayya Nadar Janaki Ammal college". 2010-03-14 அன்று மூலம் பரணிடப்பட்டது. 2017-07-06 அன்று பார்க்கப்பட்டது.
4. ↑  "Official Website of Ayyan Fireworks Factory Pvt Ltd". 2017-06-27 அன்று மூலம் பரணிடப்பட்டது. 2017-07-06 அன்று பார்க்கப்பட்டது.
5. ↑  Article about Ayya Nadar
6. ↑  Ayyan's official website பரணிடப்பட்டது ஏப்ரல் 8, 2009 at the வந்தவழி இயந்திரம்
7. ↑  "Empowering India’s dairy sector". *The Economic Times*. 10 February 2009. .

வெளியிணைப்புகள்
---------------

* MEPCO Schlenk Engineering College Sivakasi
**மலபார் இராதாகிருட்டிணன் இராசகிருட்டிணன்** (Malabar Radhakrishnan Rajakrishnan) (பிறப்பு 25 மே 1977) ஒரு இந்திய ஒலிப்பதிவாளராவார். ரங்கஸ்தலம் (2018) என்ற படத்திற்காக 2019 ஆம் ஆண்டில் சிறந்த ஒலிப்பதிவுக்கான தேசிய விருதை வென்றார். 2011 ஆம் ஆண்டில் ஒலி கலப்புக்காக கேரள மாநில திரைப்பட விருதுகளையும் ( உருமி, சப்பா குரிஷ் ) 2012 ( மஞ்சாடிகுரு ) மற்றும் 2013 ஆம் ஆண்டில் மஞ்சாடிகுரு படத்திற்காக கேரள திரைப்பட தயாரிப்பாளர்கள் சங்கத்தின் முத்து விருதையும் வென்றார். இவர் தமிழ், இந்தி, தெலுங்கு, மராத்தி மற்றும் மலையாளத் திரைப்படங்களில் பணியாற்றியுள்ளார்.

ஆரம்ப கால வாழ்க்கை
------------------

இவர், 25 மே 1977 அன்று பிறந்தார். இவரது தந்தை ம. கோ. இராதாகிருட்டிணன் மலையாளத் திரையுலகின் புகழ்பெற்ற இசை இயக்குநர்களில் ஒருவராகவும், கர்நாடக இசையின் மேதையாகவும் இருந்தார். இவரது தாயார் பத்மஜா இராதாகிருட்டிணன் கலை மற்றும் இலக்கியத் துறையில் தனது பங்கை நிகழ்த்தியுள்ளார். இவரது தாத்தாவும் பாட்டியுமான மலபார் கோபாலன் நாயரரும், கமலாட்சி அம்மாவும் கூட இசைக்கலைஞர்கள். இவரது மாமா எம். ஜி. ஸ்ரீகுமார் மலையாளத் திறையுலகில் பிரபல பாடகராவார். 

இவர் தனது அத்தை, புகழ்பெற்ற கர்நாடக பாடகியான கே. ஓமனக்குட்டி அம்மாவிடம் கர்நாடக இசையை பயின்றார். மேலும் மவேலிக்கரை கிருட்டிணன்குட்டி நாயர் திருப்பூணித்துறை இராதாகிருட்டிணன் ஆகியோரின் வழிகாட்டுதலின் பேரில் மிருதங்கத்தையும் பயின்றார். பொருளாதாரத்தில் இளங்கலை பட்டம் முடித்தார். பின்னர் இவர் திருச்சூர் சேத்தனா நிறுவனத்திலிருந்து ஒலி வடிவமைப்பில் தனது படிப்பை முடித்தார்.

தொழில்
------

தனது 23 வயதில், இவர் தீபன் சாட்டர்ஜி என்பவரிடம் உதவி ஒலிப் பொறியாளராக பணியாற்றினார். 2004 ஆம் ஆண்டில் தேசிய விருதைப் பெற்ற *பலோதேக்கோ* (பெங்காலி) உள்ளிட்ட 70 படங்களில் இவர் அவருக்கு உதவியுள்ளார். பின்னர் இவர் சென்னை *ஃபோர் ஃப்ரேம்ஸ் சவுண்ட் கம்பெனி* என்ற நிறுவனத்தில் உதவி ஒலி பொறியாளராக சேர்ந்தார். இப்போது அதன் தலைமை ஒலி பொறியாளராக பணியாற்றுகிறார். மலையாளத் திரையுலகில் பெரும்பாலான இயக்குனர்களுடன் பணியாற்றியுள்ள இவர், இந்தி, தமிழ், கன்னடம், மராத்தி, தெலுங்கு, பெங்காலி உள்ளிட்ட பல்வேறு மொழிகளில் 200க்கும் மேற்பட்ட படங்களுக்கு ஒலி வடிவமைப்பையும், ஒலிக்கலவையையும் செய்துள்ளார்.

இவர், "*வின்டர்*" (திப்பு கருணாகரன் இயக்கியது) படத்தில் இடம் பெற்ற தனது மாமா எம். ஜி. ஸ்ரீகுமார் பாடிய பாடலுக்கு இசையமைத்துள்ளார். பிரியதர்சன், சந்தோஷ் சிவன், லால் ஜோஸ், வி. கே. பிரகாசு, ஏ. எல். விஜய் மேஜர் ரவி, திப்பு செல்வராகவன், அஞ்சலி மேனன் போன்ற இயக்குனர்களிடமும் இவர் பணியாற்றியுள்ளார். இசை அமைப்பாளராக இவரது அடுத்தத் திரைப்படம் மிஸ்டர் பீன் (மலையாள திரைப்படம்) என்பதாகும்.

மேற்கோள்கள்
-----------

1. ↑  "Early Life, Career". Archived from the original on 2012-08-04. .
2. ↑

வெளி இணைப்புகள்
---------------
ஏற்று நடத்துபவர்களின் தேர்வு
----------------------------

பன்னாட்டுத் துடுப்பாட்ட அவையின் செயற்குழு போட்டிகளை நடத்திட ஈடுபாடுடைய நாடுகளின் ஏலத்தொகையினைக் கருத்தில் கொண்டு அவர்களது செயற்திறனையும் ஆய்ந்து வாக்கெடுப்பின் மூலமாக தேர்வு செய்கின்றனர். இதுவரை உலகக்கிண்ணப் போட்டிகள் நடந்த நாடுகள் அனைத்திலுமே துடுப்பாட்டம் ஓர் பரவலான விளையாட்டாகும். தேர்வுத் துடுப்பாட்டம் ஆடும் அனைத்து நாடுகளுமே ஒருமுறையேனும் தனியாகவோ பிறநாடுகளுடன் கூட்டாகவோ போட்டிகளை ஏற்று நடத்தி உள்ளன. புவியியல் வலயங்களில் உள்ள நாடுகள் கூட்டாக இணைந்து உலகக்கிண்ணப் போட்டிகளை ஏற்று நடத்தி உள்ளன.

முதல் உலகக்கிண்ணங்களை நடத்தியவர்
--------------------------------

இங்கிலாந்து முதல் மூன்று போட்டிகளை ஏற்று நடத்தியது. அறிமுகப் போட்டியை ஒருங்கிணைக்கத் தேவையான நிதியை தர இசைந்தமையால் ப. து.அ இங்கிலாந்திற்கு இவ்வுரிமையைக் கொடுத்தது. இந்தியா மூன்றாவது போட்டியை நடத்த விரும்பியது, இருப்பினும் பெரும்பான்மை ப. து.அ செயற்குழு உறுப்பினர்கள் சூன் மாதத்தில் இங்கிலாந்தில் நிலவும் கூடுதலான பகல் நேரத்தை கருத்தில் வைத்து ஒரேநாளில் முடிக்க முடியும் எனக்கருதி இங்கிலாந்திற்கே வழங்கினர். இங்கிலாந்திற்கு வெளியே விளையாடப்பட்ட முதல் போட்டி 1987ஆம் ஆண்டின் போட்டியாகும். இதனை இந்தியாவும் பாக்கித்தானும் இணைந்து நடத்தின. குறைந்த பகல்நேரம் நிலவியதால் ஆட்டம் 60 ஓவர்களிலிருந்து 50 ஓவர்கள் போட்டியாகக் குறைக்கப்பட்டது.

அலுவல்முறை சாரா சுழல் அமைப்பு
-----------------------------

இதன்பிறகு ஒவ்வொரு துடுப்பாட்ட வலயமும் இருபது ஆண்டுகளுக்கொருமுறை பங்குகொள்ளுமாறு ஓர் அலுவல்முறை சாரா அமைப்பு ஏற்படுத்தப்பட்டது. இருப்பினும் இந்த அமைப்பு நடைமுறையில் செயலாக்க இயலவில்லை. ஆசிய நாடுகளின் அதிகாரம் மற்றும் பங்கால் விலக்குகள் ஏற்படுத்த வேண்டியதாயிற்று. காட்டாக, 2011 துடுப்பாட்ட உலகக்கிண்ணம் சுழல்முறையில் ஆஸ்திரேலியா-நியூசிலாந்து கூட்டுக்குச் செல்வதாக இருந்தது. ஆனால் துணைக்கண்ட நாடுகள் 40 மில்லியன் அமெரிக்க டாலர்களைக் கூடுதல் இலாபமாக கொடுக்க இசைந்ததால் அவர்களுக்கே இவ்வுரிமையைக் கொடுக்க வேண்டியதாயிற்று.

மேற்கோள்கள்
-----------

1. ↑  "The History of World Cup's". cricworld.com. 2007-03-13 அன்று மூலம் பரணிடப்பட்டது. 2006-09-19 அன்று பார்க்கப்பட்டது.
2. ↑  "The 1979 World Cup in England". *cricinfo.com*. 2006-09-19 அன்று பார்க்கப்பட்டது.
3. ↑  "Indian threat to Australia's cup bid". *theage.com.au* (Melbourne). 2005-10-11.. பார்த்த நாள்: 2006-10-27.
4. ↑  "Caught behind in race for Cup". *smh.com.au*. 2005-10-11.. பார்த்த நாள்: 2006-10-27.
5. ↑  "Promise of profit won Asia the bid - Bindra". *cricinfo.com*. 2006-10-27 அன்று பார்க்கப்பட்டது.

| * பா
* உ
* தொ
துடுப்பாட்ட உலகக்கிண்ணம் |
| --- |
| போட்டிகள் | 1975 **·** 1979 **·** 1983 **·** 1987 **·** 1992 **·** 1996 **·** 1999 **·** 2003 **·** 2007 **·** 2011 **·** 2015 **·** 2019 **·** 2023 |
| இறுதிப்போட்டிகள் | 1975 **·** 1979 **·** 1983 **·** 1987 **·** 1992 **·** 1996 **·** 1999 **·** 2003 **·** 2007 **·** 2011 |
| அணிகள் | 1975 **·** 1979 **·** 1983 **·** 1987 **·** 1992 **·** 1996 **·** 1999 **·** 2003 **·** 2007 **·** 2011 |
| தகுநிலை பெற்றோர் | 1975 **·** 1979 **·** 1983 **·** 1987 **·** 1992 **·** 1996 **·** 1999 **·** 2003 **·** 2007 **·** 2011 |
| 
விருதுகள் **·** வடிவம் **·** வரலாறு **·** ஏற்றுநடத்தியவர் **·** ஊடகம் **·** தகுதி **·** சாதனைகள் **·** அணிகள் **·** கோப்பை |